b'\n_START_ARTICLE_\nGFriend\n_START_SECTION_\n2015: Season of Glass, Flower Bud, in rast priljubljenosti\n_START_PARAGRAPH_\n15. januarja 2015 so izdale njihov debitantski EP Season of Glass. Njihova naslovna skladba Glass Bead je pristala na dvanajstem mestu na glasbeni lestvici Gaon Chart. Na spletnem portalu YouTube je glasbeni video za Glass Bead postal deveti najbolj gledan K-pop posnetek za mesec januar. 28. januarja 2015 jih je ameri\xc5\xa1ki Billboard razglasil za top 5 K-pop izvajalcev, na katere je potrebno biti pozoren v letu 2015._NEWLINE_Njihov drugi EP Flower Bud in glasbeni video za naslovno skladbo Me Gustas Tu je iz\xc5\xa1el 23. julija 2015._NEWLINE_Skupina je pridobila mednarodno pozornost septembra 2015, ko je iz\xc5\xa1el amaterski videoposnetek skupine med izvajanjem skladbe Me Gustas Tu, na katerem so nastopale na zelo mokrem odru. Skupina je bila pohvaljena za profesionalnost, \xc5\xa1e posebej Yuju, ki je med nastopom padla kar osemkrat in si zvila prst, a kljub temu nadaljevala z nastopom._NEWLINE_17. septembra 2015 je bila skupina nominirana na MTV Europe Music Awards v kategoriji Best Korean Act, kot edina dekli\xc5\xa1ka skupina med nominiranimi izvajalci.\n_START_SECTION_\n2016: Snowflake in prvi studijski album LOL\n_START_PARAGRAPH_\n25. januarja 2016 so GFriend izdale njihov tretji EP imenovan Snowflake z naslovno skladbo Rough, ki je tudi zadnja skladba v njihovi trilogiji s konceptom srednje\xc5\xa1olskih deklet. S promocijami za nov EP so za\xc4\x8dele 26. januarja na glasbenem programu The Show. EP je zasedel deseto mesto na Billboardovi World Albums glasbeni lestvici._NEWLINE_2. februarja so s skladbo Rough osvojile prvo zmago na glasbenem programu The Show. Kasneje so zmagale \xc5\xa1e 14-krat na glasbenih programih M Countdown, Music Bank, Show Champion, in Inkigayo. S skupno 15 zmagami je skladba Rough postala druga najuspe\xc5\xa1nej\xc5\xa1a skladba dekli\xc5\xa1kih skupin na korejskih glasbenih programih, zaostala je le za skladbo Luv skupine Apink, ki je leta 2014 zmagala 17-krat._NEWLINE_29. junija 2016 je agencija Source Music napovedala prvi studijski album skupine, imenovan LOL. Album je iz\xc5\xa1el 11. julija z naslovno skladbo Navillera, ki je imel preko 60.000 prednaro\xc4\x8dil iz celega sveta.\n_START_SECTION_\n2017: The Awakening in Parallel\n_START_PARAGRAPH_\nKonec februarja 2017 je agencija Source Music naznanila, da bo naslov njihovega \xc4\x8detrtega EP-ja The Awakening z naslovno skladbo Fingertip. Album je prednaro\xc4\x8dilo 100.000 ljudi iz celega sveta, kar je 40.000 ve\xc4\x8d kot njihov prej\xc5\xa1ni album, LOL. The Awakening se je povzpel na peto mesto na Billboardovi World Album Chart lestvici._NEWLINE_V za\xc4\x8detku avgusta so GFriend izdale njihov peti EP, Parallel, z naslovno skladbo Love Whisper. Septembra je iz\xc5\xa1la posebna izdaja istega albuma pod imenom Rainbow z novo naslovno skladbo Summer Rain.'